ET Euroopa Liidu Teataja L 337/64

KOMISJONI OTSUS,

26. oktoober 2004,

millega nähakse ette nõukogu direktiivi 93/24/EMÜ üksikasjalikud rakenduseeskirjad veisekarjade ja veisekasvatuse statistiliste vaatluste osas

(teatavaks tehtud numbri K(2004) 4091 all)

(EMPs kohaldatav tekst)

(2004/761/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 1. juuni 1993. aasta direktiivi veisekasvatuse statistiliste vaatluste kohta, (1) eriti selle artikli 1 lõikeid 2 ja 3, artikli 2 lõiget 2, artikli 3 lõiget 2, artikli 6 lõikeid 1 ja 2, artikli 8 lõikeid 1 ja 2, artikli 10 lõiget 3 ja artikli 12 lõiget 2,

ning arvestades järgmist:

(1) Komisjoni 30. mai 1994. aasta otsust 94/433/EÜ, (2) millega nähakse ette nõukogu direktiivi 93/24/EMÜ (veisekasvatuse statistiliste vaatluste kohta) üksikasjalikud rakenduseeskirjad on mitu korda muudetud.

(2) Direktiiviga 93/24/EMÜ ettenähtud vaatluste korraldamiseks on vaja täpseid määratlusi; see nõuab vaatlusega hõlmatud põllumajandusettevõtete määratlemist. Tuleks täpselt määratleda eri kategooriad, millesse vaatlustulemused jaotada, ning karja suurusklassid ja piirkonnad, mille põhjal liikmesriigid esitavad korrapäraselt vaatlustulemusi. Tapastatistika koostamiseks on vaja rümba massi ühtset määratlust.

(3) Vastavalt direktiivile 93/24/EMÜ võidakse liikmesriikidel lubada taotluse korral teha mai/juuni või novembri/detsembri vaatlusi valitud piirkondades, tingimusel et kõnealused vaatlused hõlmavad vähemalt 70 % veisekarjast. Liikmesriikidel, mille veisekarjad moodustavad üksnes väikese osa kogu ühenduse veisekarjadest, võidakse taotluse korral lubada loobuda täielikult kas mai/juuni vaatlustest või detsembri vaatlusest või kasutada mai/juuni vaatluse lõpptulemustes piirkondlikku jaotust. Liikmesriikidel võidakse taotluse korral lubada kasutada mai/juuni vaatluse lõpptulemustes jaotust karja suurusklasside kaupa.

(4) Liikmesriigid on esitanud taotlusi eespool nimetatud erandvõimaluste kasutamiseks.

(5) Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia Euroopa Liiduga liitumise tõttu tuleb teha teatud tehnilisi kohandusi ja laiendada teatud erandeid neile uutele liikmesriikidele.

(6) Euroopa Parlamendi ja nõukogu määrus (EÜ) nr 1059/2003 (3) kehtestab liikmesriikidele ühtse statistiliste territoriaalüksuste nomenklatuuri (NUTS); seetõttu tuleks asendada varem määratletud piirkondlikud jaotused uue NUTS nomenklatuuriga.

(7) Seetõttu tuleb määrus 94/433/EÜ kehtetuks tunnistada.

(8) Käesolev otsus on kooskõlas alalise põllumajandusstatistika komitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Direktiivi 93/24/EMÜ artikli 2 lõike 2 kohaldamisel on “põllumajandusettevõte” ühtse juhtimisega tehniline ja majanduslik üksus, mis toodab põllumajandussaadusi ja -tooteid.

2. Direktiivi 93/24/EMÜ artikli 1 lõikes 1 osutatud vaatlused hõlmavad:

a) põllumajandusettevõtteid, mille põllumajanduslik kõlvik on vähemalt 1 hektar;

b) põllumajandusettevõtteid, mille põllumajanduslik kõlvik on alla 1 hektari, kui nende toodang on teatavas osas ette nähtud müügiks või kui nende toodanguühik ületab teatavaid künniseid.

3. Liikmesriigid, kes soovivad kohaldada erinevat vaatluskünnist, on kohustatud määrama kõnealuse künnise kindlaks nii, et välja jäetakse üksnes väikseimad põllumajandusettevõtted, mis annavad kokku kuni 1 % kogu asjaomase liikmesriigi standardsest brutomarginaalist komisjoni otsuses 85/377/EMÜ (4) määratletud tähenduses.

Artikkel 2

Direktiivi 93/24/EMÜ artikli 3 lõikes 1, artikli 10 lõikes 2 ja artikli 12 lõikes 2 osutatud veisekategooriate määratlused on sätestatud käesoleva otsuse I lisas.

Artikkel 3

Direktiivi 93/24/EMÜ artikli 6 lõikes 1 osutatud territoriaalsete alajaotiste puhul järgivad liikmesriigid ühtset statistiliste territoriaalüksuste nomenklatuuri (NUTS), mis on määratletud käesoleva otsuse II lisas. Liikmesriigid on vabastatud tulemuste esitamisest nende piirkondade puhul, kus veistekari moodustab alla 1 % kogu siseriiklikust veistekarjast.

Artikkel 4

Direktiivi 93/24/EMÜ artikli 8 lõikega 1 ettenähtud karja suurusklassid on sätestatud III lisas.

Artikkel 5

Direktiivi 93/24/EMÜ artikli 10 lõikes 1 osutatud rümba mass on tapetud looma jahtunud lihakeha mass pärast nülgimist, vere ja sisikonna ning välissuguelundite, jäsemete randme ja kanna vahele jääva osa, pea, saba, neerude ja neerurasva ja udara eemaldamist.

Artikkel 6

1. Liikmesriikide loetelu, kellel on lubatud teha mai/juuni või novembri/detsembri vaatlusi valitud piirkondades, tingimusel, et kõnealused vaatlused hõlmavad vähemalt 70 % veisekarjast, on ära toodud IV lisa punktis a.

2. Liikmesriikide loetelu, kellel on lubatud teha ainult novembri/detsembri vaatlus, on ära toodud IV lisa punktis b.

3. Liikmesriikide loetelu, kellel on lubatud kasutada mai/juuni vaatluse lõpptulemustes piirkondlikku jaotust, on ära toodud IV lisa punktis c.

4. Liikmesriikide loetelu, kellel on lubatud kasutada mai/juuni vaatluse lõpptulemustes jaotust karja suurusklasside kaupa, on ära toodud IV lisa punktis d.

Artikkel 7

Otsus 94/433/EÜ tunnistatakse kehtetuks.

Kehtetuks tunnistatud otsusele tehtud viiteid tuleb käsitleda käesolevale otsusele viitavatena.

Artikkel 8

Käesolev otsus on adresseeritud liikmesriikidele.

Brüssel, 26. oktoober 2004 Komisjoni nimel komisjoni liige Joaquín ALMUNIA

(1) EÜT L 149, 21.6.1993, lk 5. Direktiivi on viimati muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).

(2) EÜT L 179, 13.7.1994, lk 27. Otsust on viimati muudetud 2003. aasta ühinemisaktiga.

(3) ELT L 154, 21.6.2003, lk 1.

(4) EÜT L 220, 17.8.1985, lk 1. Otsust on viimati muudetud komisjoni otsusega 2003/369/EÜ (ELT L 127, 23.5.2003, lk 48).

I LISA KATEGOORIATE MÄÄRATLUSED Direktiivi 93/24/EMÜ artikli 3 lõige 1 Direktiivi 93/24/EMÜ artikli 10 lõige 2 ja artikli 12 lõige 2 Vasikad A. a) vasikatena tapmiseks ette nähtud alla 12 kuu vanused kariloomad: vasikate määratlus on esitatud järgmise tulba punktis A A. Vasikad: koduveised, kelle elusmass ei ületa 300 kilogrammi ja kellel puuduvad jäävhambad Pullid D. Pullid: punktis A nimetamata isasveised Härjad E. Härjad: punktis A nimetamata kastreeritud isasveised Mullikad C. b) ba) vähemalt kaheaastased poegimata emasveised B. Mullikad: poegimata emasveised (punktis A nimetamata) Tapamullikad C. b) ba) 1) lihatootmiseks aretatud mullikad Muud mullikad C. b) ba) 2) lüpsi- või muude lehmakarjade täiendamise eesmärgil tõuaretuseks kasvatatavad mullikad Lehmad C. b) bb) poeginud emasveised (sh alla kaheaastased emasveised) C. Lehmad: poeginud emasveised Lüpsilehmad C. b) bb) 1) lehmad, keda peetakse üksnes või peamiselt inimtoiduks ja/või piimatoodete tootmiseks ettenähtud piima toomiseks, sh praagitud lüpsilehmad (viimase lüpsiperioodi ja tapmise vahel nuumatud või nuumamata) Muud lehmad C. b) bb) 2) muud lehmad kui lüpsilehmad, sh vajaduse korral töölehmad

II LISA TERRITORIAALSED ALAJAOTUSED Belgia NUTS 2 Tšehhi Vabariik NUTS 2 Taani — Saksamaa NUTS 1 Eesti NUTS 2 Kreeka NUTS 2 Hispaania NUTS 2 Prantsusmaa NUTS 2 Iirimaa NUTS 2 Itaalia NUTS 2 Küpros — Läti NUTS 3 Leedu NUTS 2 Luksemburg — Ungari NUTS 2 Malta NUTS 3 Holland NUTS 2 Austria NUTS 2 Poola NUTS 2 Portugal NUTS 2 Sloveenia NUTS 2 Slovakkia NUTS 2 Soome NUTS 2 Rootsi NUTS 2 Ühendkuningriik NUTS 1

III LISA KASVATATAVATE VEISEKARJADE SUURUSKLASSID Kategooriad Veiste arv kasvataja kohta Kasvataja number Loomade arv (tuhandetes) Lűpsilehmade arv kasvataja kohta Kasvataja number Loomade arv (tuhandetes) Muude lehmade arv kasvataja kohta Kasvataja number Loomade arv (tuhandetes) I 1–2 (1) 1–2 (1) 1–2 (1) II 3–9 (1) 3–9 (1) 3–9 (1) III 1–9 1–9 1–9 IV 10–19 10–19 10–19 V 20–29 20–29 20–29 VI 30–49 30–49 30–49 VII 50–99 50–99 50–99 VIII 100– (4) 100– (4) 100– (4) IX 100–199 (2) 100–199 (3) 100–199 (3) X 200–299 (2) 200–299 (3) 200–299 (3) XI 300–499 (2) 300– (3) 300– (3) XII 500– (2) Kokku Kokku Kokku (1) Jaotus vabatahtlik BE, CZ, DK, NL, SE, SK. (2) Jaotus vabatahtlik CZ, GR, LT, LU, PL, PT, SE, SI, SK. (3) Jaotus vabatahtlik CZ, GR, FR, LT, LU, PL, PT, SE, SI, SK. (4) Jaotus vabatahtlik MT.